ANC skop vas in PotchMaphetle Maphetle weier glo om sy kantoor to ontruim. Maphetle Maphetle, die ontsetelde burgemeester van die ANC in die Tlokwe-munisipaliteit, en van sy kollegas weier glo om die munisipale hoofkantoor in Potchefstroom te ontruim sodat die DA kan intrek. Die hooggeregshof in Pretoria het Maandag ŉ aansoek van die ANC, om ŉ vergadering waar Maphetle ontsetel is, ongeldig te verklaar, van die hand gewys. Regter Neil Tuchten het Maandag bevind dat die raadsvergadering waar Maphetle ontsetel is, wettig was. Regter Tuchten het ook bevind dat Maphetle se besetting van die burgemeester se kantoor onwettig is. DA-raadslid Annette Combrink is op 2 Julie vir die tweede keer sedert November as die nuwe burgemeester aangewys na ŉ mosie van wantroue teen Maphetle ingedien en aanvaar is. Die ANC se tugkomitee in Noordwes het daarna 14 van sy raadslede geskors wat teen Maphetle gestem het. Hulle is ook as Tlokwe-raadslede afgedank. Combrink het Dinsdag gesê die ANC het ŉ aanduiding gegee dat hulle teen Maandag se hofuitspraak gaan appelleer, en daarom weier hulle om die hoofkantoor te ontruim. Combrink het gesê hulle het die balju van die hof geskakel wat tans na die kantoor onderweg is. Lees ook: Tlokwe: ANC verloor hofaansoek Tlokwe hoor vandag dalk oor burgemeester ANC hof toe oor Tlokwe ANC in Noordwes stem nóg ‘n raadslid uit Potch-raadslede met hofdokumente bedien Video: Oud-Potch-burgemeester weier om te ontruim ANC skors Tlokwe-raadslede Oud-burgemeester weier glo om kantoor te verlaat Voormalige Tlokwe-burgemeester gereed om terug te veg DA weer in beheer in Potch DA verloor Tlokwe-burgemeesterspos Noordwes kry eerste DA-burgemeester